વનબંધુ કલ્યાણ યોજના હેઠળ સને ૨૦૦૭-૦૮થી દૂધ સંજીવની યોજના શરૂ કરવામાં આવી છે. રાજ્યના તમામ ૪૯ વનવાસી તાલુકાઓની પ્રાથમિક શાળાઓમાં અભ્યાસ કરતાં ૧૧ લાખ વિદ્યાર્થીઓને દૂધ સંજીવની યોજના હેઠળ દૈનિક ૨૦૦ એમ. એલ. ફોર્ટિફાઈડ ફલેવર્ડ દૂધ આપવામાં આવે છે. શાળા આરોગ્ય ચકાસણી કાર્યક્રમ હેઠળ કીડની, કેન્સર, હૃદયના મળીને ૬.૮૩ લાખથી વધુ વનવાસી દર્દીઓને નિ:શુલ્ક દવાઓ અને સારવાર તથા દર મહિને આર્થિક સહાય આપવામાં આવે છે.